હાઇકોર્ટના ચુકાદાને ધ્યાનમાં રાખીને સરકારે એનઆરઆઇની બેઠકોને લગતી જોગવાઇ સાચા અને યોગ્ય એનઆરઆઇનાં સંતાનોને માટે ચાલુ રાખવાનો અને તેના આશ્રિતોને પ્રવેશ માટે વિચારણામાં નહીં લેવાનો નિર્ણય કર્યો છે તે મુજબ ‘બિનનિવાસી ભારતીયો માટેની બેઠકો’ શબ્દની વ્યાખ્યા યોગ્ય રીતે સુધારવાનું નક્કી કર્યું છે. તે મુજબ નિયમન સમિતિની સત્તામાં ફેરફાર કરવાની તક અપાઇ છે. તે મુજબ ત્રણ સળંગ શૈક્ષણિક વર્ષ માટે એક જ સમયે જુદી જુદી ફી નક્કી કરવાની તેમજ વિદ્યાર્થીને જેમાં પ્રવેશ અપાયો હોય તે વ્યાવસાયિક અભ્યાસક્રમના ગાળા દરમિયાનના દરેક વર્ષ માટે જુુદી જુદી ફી નક્કી કરવાની સત્તા મળે છે. આ બિલ પર ચર્ચા બાદ ઉપરોકત બિલ ગૃહમાં બહુમતીથી પસાર કરાયું હતું.